Diari Oficial de la Generalitat Valenciana


Sumari del DOGV 7856, del 23-08-2016 (2016/6380)

RESOLUCIÓ de 25 de juliol de 2016, de la Direcció General de Desenvolupament Rural i Política Agrària Comuna per la qual s'estableixen els preus màxims que han de pagar els alumnes pels productes lactis acollits a l'ajuda al seu consum en centres escolars durant el curs escolar 2016/2017
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7856

Data del DOGV
:   23-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6380


Data del document
:   25-07-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 25 de juliol de 2016, de la Direcció General de Desenvolupament Rural i Política Agrària Comuna per la qual s'estableixen els preus màxims que han de pagar els alumnes pels productes lactis acollits a l'ajuda al seu consum en centres escolars durant el curs escolar 2016/2017 [2016/6380]  
L'article 4 del R(CE) 657/2008, de la Comissió, de 10 de juliol de 2008, pel qual s'establixen disposicions d'aplicació del R(CE) 1234/2007 quant a la concessió de l'ajuda comunitària per al subministrament de llet i determinats productes lactis als alumnes de centres escolars, s'establix l'import unitari de l'ajuda segons les categories establides en el mateix reglament.  
Així mateix, en l'article 14 s'establix que a fi de garantir que l'import de l'ajuda siga repercutit en el preu pagat pel beneficiari, els estats membres podran fixar els preus màxims que han de pagar-se per alumne en relació amb els distints productes.  
En consideració al que exposa, a la seguretat jurídica i coneixement dels beneficiaris i tenint en compte els preus proposats pels proveïdors de llet i productes lactis, resolc:  
S'establixen els preus màxims de referència que han de pagar els alumnes acollits a les ajudes al consum de llet i productes lactis en centres escolars durant el curs escolar 2016/2017, en les quanties que s'assenyalen a continuació per categoria i presentacions comercials.  
  
  
Categoria Presentació comercial Preu màxim  
 EUR/Kg  
Ia Llet tractada tèrmicament sense lactosa envàs 1 litre 0,95  
 Llet tractada tèrmicament (pasteuritzada) envàs 1 litre 0,68  
 Llet tractada tèrmicament (uperitzada) envàs 1 litre 0,82  
 Llet tractada tèrmicament (iperitzada) envàs 200cc 1,23  
   
Ib Llet tractada tèrmicament amb xocolate, sucs o aromatitzada envàs 1 litre 0,96  
 Llet tractada tèrmicament amb xocolate, sucs o aromatitzada envàs 750cc 1,18  
 Llet tractada tèrmicament amb xocolate, sucs o aromatitzada envàs 200cc 1,39  
   
III Formatge fresc y fos que continga un màxim d'un 10 % d'ingredients  
no làctics 7,53  
   
V Formatge que continga un màxim d'un 10 % d'ingredients no làctics i que no estiguen inclosos en la categoria III 7,17  
  
  
  
València, 25 de juliol de 2016.- La directora general de Desenvolupament Rural i Política Agrària Cómuna. M.ª Teresa Cháfer Nácher.